- SAN MATEO
- <
- 25
- >

25
Re ejemplo chiquij je lajuj k'apoji' tak ixoki'
1 Chupan re k'ij tak xquimpa chic jun bey, jec'o re can xque'oc pa ruk'a' re Dios, y jec'o re man xque'oc-ta. Xa can xtibanataj ancha'l re xbanataj quiq'uin je lajuj k'apoji' re quic'uan-a qui-lámparas chin xe'ba chuyabexic re ala'✡ Jn 3.29. xtic'ule'✡ Ap 19.7; 21.2, 9. chupan re ak'a' re'. 2 Je vo'o' c'a chique re k'apoji' re' re c'o quina'oj✡ Mt 7.24. y re je vo'o' chic xa je nacanak. 3 Re je vo'o' k'apoji' re xa je nacanak,✡ Mt 7.26. man xquic'uaj-ta-a nic'aj chic aceite chin re qui-lámparas, xa can xe-oc re c'o-a chupan. 4 Jac'a re je vo'o' chic k'apoji' re c'o quina'oj, xquic'uaj-a re qui-lámparas y je'quic'ualon chic-a nic'aj chic botellas re anche' quic'uan-va-a re nic'aj chic aceite. Y reje' xe'ba c'a chuyabexic re ala' xtic'ule'. 5 Y roma re ala' re nic'ule' camas xyaloj y can man xe-ta ne'ka, re je lajuj k'apoji' re je'yabeyon richin, can xuya' ruchuk'a' re quivaran. Nabey xe'xcurin-ka y c'are' c'a can xe'var-ka✡ 1 Ts 5.6. jumul. 6 Pero pa nic'aj-ak'a' xc'axataj ruch'abal jun re camas cof nich'o✡ 1 Ts 4.16. y nubij: Ja pitinak✡ 2 Ts 1.7-10. re ala' re xtic'ule'. Quixel-pa chin ne'ic'ulu'. 7 Y jare' tak re je lajuj k'apoji' re', re je'yabeyon richin re ala' re xtic'ule', cha'nin c'a xe'yacataj y xquibanala' rubanic re qui-lámparas.✡ Lc 12.35. 8 Y re je vo'o' k'apoji' re je nacanak xquibij chique re je vo'o' chic k'apoji' re c'o quina'oj: Re ka-lámparas xa can xque'bechup roma xa can man q'uiy-ta chic aceite c'o chiquipan. Tiya' c'a ba' ka-aceite yex, xe'cha' re k'apoji' re je nacanak. 9 Pero re je vo'o' chic k'apoji' re c'o quina'oj, xquibij: Re otz che niban yex vocame ja che quixbiyin chulok'ic quiq'uin re ye'c'ayin aceite, roma vo xa xtakaya' aceite chiva, riq'uin ba' c'a c'o xto'rbana' falta chaka yoj, y quire' chuka' yex. Mare' re más otz che niban yex ja che quixbiyin chulok'ic aceite. 10 Y tak re je vo'o' k'apoji' re' je'binak chulok'ic aceite, jare' tak xbec'ulun re ala' re xtic'ule'. Re je vo'o' k'apoji' re can jec'o-apo chin quiyaben re ala' re', can xe'oc pa jay anche' niban-va re c'ulubic. Y can xe xe'oc xtz'apes-pa✡ Lc 13.25. re ruchi-jay. 11 Y c'a después xe'bapon re je vo'o' chic k'apoji' re je'binak chulok'ic aceite chin re qui-lámparas, y reje' can xe'ch'o-apo cha re rajaf re c'ulubic re' y xquibij: Tajaka' re ruchi-jay chakavach chin che yojoc-apo✡ Mt 7.21. chuka' yoj. 12 Y reja' xubij-pa chique re k'apoji' re': ¿Yix anchique c'a yex? Yen can katzij nimbij chiva che man jun bey xintamaj-ta ivach, xe'cho'x-pa.✡ Sal 5.5.
13 Mare' yex can nojel tiempo quixc'ase' chin quiniyabej-apo,✡ Mt 24.42. roma xa man itaman-ta anchique k'ij y anchique hora tak yen re xinalax chi'icojol xquimpa chic jun bey.
Jun ejemplo chiquij je oxe' mozo re xya' can mero pa quik'a' roma re qui-patrón
14 Roma re ru-gobierno re Dios junan riq'uin re xuban jun ache tak xba naj.✡ Mt 21.33; Mr 13.34. Reja' xe'rayoj✡ Lc 19.12, 13. re ru-mozos y xujach can re rubiyomal pa quik'a'.
15 Cha re jun ru-mozo xuya' can vo'o' mil quetzales, cha re jun chic xuya' can ca'e' mil y cha re jun chic xuya' can jun mil. Cha re nabey q'uiy más xuya' can roma xutz'at che can nitiquir nusamajij. Re ruca'n xaxe ca'e' mil xuya' can cha roma xaxe re' re nitiquir nusamajij. Y re rox xe jun mil xuya' can cha chin tusamajij.✡ Ro 12.6; 1 Co 12.7; Ef 4.11. Y re ache can xe xuban can quire', xba. 16 Y re mozo✡ 1 P 4.10. re yi'on can vo'o' mil quetzales cha chin tusamajij y chin che nuch'ac más mero, can xuban-va re bin can cha. Reja' can xusamajij-va re vo'o' mil y can xuch'ac✡ Pr 3.14. chic vo'o' mil más. 17 Y quire' chuka' xuban re ruca'n mozo re yi'on can ca'e' mil cha, reja' can xuch'ac ca'e' chic mil más. 18 Jac'a re rox mozo re xe-oc jun mil yi'on can cha, xa xbo'rc'oto' jun jul pan ulef y chire' xumuk-va can re mero re yi'on can pa ruk'a'.
19 Y tak xk'ax-yan q'uiy tiempo, c'ajare' xtzolaj-pa re qui-patrón re mozos re'. Y reja' xuc'utuj chique andex xquiban riq'uin re mero re xuya' can chique tak xba. 20 Tak xapon re mozo re yi'on can vo'o' mil quetzales cha, can man xe-ta re' re ruc'uan-apo, xa can ruc'uan chic-apo vo'o' mil más y xubij cha re ru-patrón: Rat vo'o' mil re xaya' can chua, jac'a re c'o re', y ja chic vo'o' mil más re c'o re', jare' re xinch'ac chij, xcha' re mozo re'. 21 Y re ru-patrón re mozo re' xubij cha: Camas otz re xaban. Rat, can yat jun utzulaj nu-mozo roma can naban re nibex chava. Y roma can xaban✡ 2 Ti 4.7, 8. re ruc'amon riq'uin re ba' mero re xinya' can chava tak ximba, vocame can yatinya'✡ Mt 24.47; Lc 12.44. pa rue' jun samaj más nem. Catampa✡ Mt 25.34. y catoc, can caqui'cot✡ Hch 12.2. riq'uin re a-patrón,✡ Ap 2.10, 26-28; 3.21; 21.7. xcho'x re mozo re'. 22 Y tak xapon chuka' re mozo re yi'on can ca'e' mil quetzales cha, reja' xubij cha re ru-patrón: Rat ca'e' mil re xaya' can chua, jac'a re c'o re', y ja chic ca'e' mil más re c'o re', jare' re xinch'ac chij, xcha' re mozo re'. 23 Re ru-patrón re mozo re' xubij cha: Camas otz re xaban. Rat, can yat jun utzulaj nu-mozo roma can naban re nibex chava. Y roma can xaban re ruc'amon riq'uin re ba' mero re xinya' can chava tak ximba, vocame can yatinya' pa rue' jun samaj más nem. Catampa y catoc, can caqui'cot riq'uin re a-patrón, xcho'x re mozo re'. 24 Jac'a tak xapon re mozo re yi'on can jun mil quetzales cha, reja' xubij cha re ru-patrón: Yen can ntaman-va avach, y mare' ntaman che camas yat c'a'l. Xa can najo' c'a yach'acon. Rat najo' nac'ul re ndel-pa chach re tico'n re xa mana-ta rat yatiquiyon-ka. Najo' nayac re trigo re xa mana-ta rat xach'ayo rue'. 25 Y mare' yen camas ximpokonaj xinsamajij re jun mil quetzales re xaya' can chua. Yen tak xinc'ul-a re mero, xinc'ot jun jul pan ulef y chire' ximuk-va can. Y jac'a a-mero re' re ne'njacha' can chava, xcha' re mozo re'. 26 Y re ru-patrón re mozo re' xubij: Can man otz-ta re xaban. Roma rat yat jun itzel mozo y man naban-ta re nibex chava. Roma vo xa ataman che yen can yin c'a'l-va, che yen ninjo' ninc'ul re ndel-pa chach re tico'n re xa mana-ta yen yintiquiyon-ka y ninjo' ninyac re trigo re xa mana-ta yen xinch'ayo rue', 27 xa mare' xaya-ta re nu-mero pa quik'a' re achi'a' re nibex banqueros chique, y vocame xineka, xinc'ul-ta re mero can vichin yen y xinc'ul-ta chuka' re ral re mero re'. 28 Vocame tic'ama' c'a can la mero chuk'a' y tiya' cha re mozo re anchok riq'uin c'o-va re lajuj mil quetzales. 29 Roma re c'o, c'o riq'uin, can xtuc'ul más y can xtuban sobra riq'uin. Jac'a re manak can-ta riq'uin, hasta re jenipa-oc ba' c'o riq'uin can xtilisas✡ Lc 8.18; Jn 15.2. chach. 30 Y re mozo re man jun nic'atzin-va✡ Lc 17.10. tilisas-a y te'ich'akij chupan re lugar camas k'oko'm, y c'aja chire' c'a xtipo-va re ok'ej chach y can xtukach'ach'ej roray.✡ Mt 8.12.
Tak xtiban juzgar pa quive' re vinak re jec'o ronojel naciones
31 Y tak yen re xinalax chi'icojol xquimpa✡ Hch 1.11. chic jun bey, can c'o chic nuk'ij, y chuka' can conojel re nu-ángeles✡ Zac 14.5. xque'pa viq'uin. Y jare' tak yen xquintz'uye' chach re nuch'acat re camas chuka' ruk'ij, y xtimban juzgar. 32 Can xque'mol-va-apo✡ Ro 14.10; 2 Co 5.10. conojel vinak re jec'o pa tak ronojel naciones chinoch. Y xquimpa yen can xque'mban apartar, ancha'l nuban jun ache quiq'uin ch'utak ruchicop. Reja' jun-va✡ Mt 13.49. ye'ruya-va re ch'utak ovejas y jun-va ye'ruya-va re ch'utak cabras.✡ Ez 20.38. 33 Re vinak re ancha'l ch'utak ovejas, roma ch'ajch'oj chic re quic'aslen, xque'nya' pa vajquik'a'. Jac'a re vinak ancha'l ch'utak cabras, roma man otz-ta re quic'aslen, xque'nya' pa nuxocon. 34 Y jare' tak yen re Rey xtimbij chique re jec'o pa vajquik'a': Quixampa yex, re can yix bendecidos chic roma re Nata' Dios. Quixc'ue' c'a anche' re can ja re Dios re nibano gobernar, re can ivichin-va yex tak rubanon, y tak reja' xunojij che nuban quire' c'amaje-na tic'ue' re ruch'ulef che'.✡ Ro 8.17; 1 Co 2.9. 35 Roma tak yen xch'umun✡ Ez 18.7; Stg 2.15. nupan, yex can xiya' nuay. Tak yen xchake'j nuchi', yex can xiya' nuya' chin xinkum. Tak yen xinjo' nu-posada,✡ Is 58.7; He 13.2. yex can xiya'✡ 2 Ti 1.16; Stg 1.27; 3 Jn 5. chua. 36 Tak yen manak nutziak, yex xiya' nutziak. Tak yen xinyavaj, yex xixapon chinutz'etic. Tak yen xintz'ape' pa cárcel,✡ 2 Ti 1.16. yex xixapon chinuchi'. 37 Jac'a re vinak re choj quic'aslen xtiquibij: Ajaf, ¿jampa' c'a re' tak yoj xkaya' avay chin xava' roma nich'umun apan? ¿Jampa' c'a re' tak yoj xkaya' aya' chin xatuq'uia' roma nichake'j achi'? 38 ¿Y jampa' c'a re' tak xkaya' a-posada roma xc'atzin chava? ¿Jampa' c'a re' tak yoj xkaya' atziak roma can xoc chava? 39 ¿Jampa' c'a re' tak yoj xojapon cha'tz'etic roma xayavaj? ¿Y jampa' c'a chuka' re' tak yoj xojapon cha'tz'etic tak yatc'o pa cárcel? 40 Y yen re Rey xtimbij: Can katzij nimbij chiva che roma quire' xiban riq'uin re jun re camanak ruk'ij,✡ Pr 19.17; He 6.10. re can yinruniman chic, xa can chua c'a chuka' yen✡ Pr 14.31. xiban-va re utzil re'.
41 Y can jac'a chuka' re' tak xtimbij chique re jec'o pa nuxocon: Yex xa can ja chic c'a re castigo iyaben che nika pan ive'. Quixel-a chinoch✡ Sal 6.8. vova' y quixbiyin pa k'ak'✡ Mt 13.40. re man jun bey xtichup, y re' xa richin re itzel y re ru-ángeles✡ 2 P 2.4; Jud 6. tak banon. 42 Roma yen can xch'umun nupan y yex man xiya-ta nuay. Camas xchake'j nuchi' y yex man xiya-ta nuya' chin xinuq'uia-ta. 43 Y tak yen xinjo' nu-posada, yex man xiya-ta chua. Tak yen manak nutziak, yex man xiya-ta nutziak. Tak yen xinyavaj, yex man xinitz'eta-ta. Tak xinc'ue' pa cárcel, man xixapon-ta chinuchi'. 44 Y jare' chuka' tak reje' xtiquibij: Ajaf, yoj man jun bey xatkatz'at-ta che nich'umun-ta apan o nichake'j-ta achi', chuka' man jun bey xatkatz'at-ta che nic'atzin-ta a-posada, o manak-ta atziak, o yayavaj-ta, o yatc'o-ta pa cárcel. Yoj man jun bey xatkatz'at-ta che quire-ta ac'alvachin, mare' can man jun utzil xkaban chava, xque'cha'. 45 Y jare' tak yen re Rey xtimbij chique: Can katzij nimbij chiva, roma man jun utzil xiban chique re hermanos re manak quik'ij, can man jun chuka' utzil xiban chua yen.✡ Pr 14.31; 17.5; Hch 9.5. 46 Y re vinak re' can xque'bo-va chupan re tijoj-pokonal chin nojel tiempo.✡ Ap 20.10, 15. Y re vinak re choj quic'aslen xtiquivel c'a jun c'aslen re man niq'uis-ta.✡ Dn 12.2; Jn 5.29; Ro 2.7. Ja quire' re tzij re xe'rubij re Jesús.

- SAN MATEO
- <
- 25
- >

✡25:1 Jn 3.29.

✡25:1 Ap 19.7; 21.2, 9.

✡25:2 Mt 7.24.

✡25:3 Mt 7.26.

✡25:5 1 Ts 5.6.

✡25:6 1 Ts 4.16.

✡25:6 2 Ts 1.7-10.

✡25:7 Lc 12.35.

✡25:10 Lc 13.25.

✡25:11 Mt 7.21.

✡25:12 Sal 5.5.

✡25:13 Mt 24.42.

✡25:14 Mt 21.33; Mr 13.34.

✡25:14 Lc 19.12, 13.

✡25:15 Ro 12.6; 1 Co 12.7; Ef 4.11.

✡25:16 1 P 4.10.

✡25:16 Pr 3.14.

✡25:21 2 Ti 4.7, 8.

✡25:21 Mt 24.47; Lc 12.44.

✡25:21 Mt 25.34.

✡25:21 Hch 12.2.

✡25:21 Ap 2.10, 26-28; 3.21; 21.7.

✡25:29 Lc 8.18; Jn 15.2.

✡25:30 Lc 17.10.

✡25:30 Mt 8.12.

✡25:31 Hch 1.11.

✡25:31 Zac 14.5.

✡25:32 Ro 14.10; 2 Co 5.10.

✡25:32 Mt 13.49.

✡25:32 Ez 20.38.

✡25:34 Ro 8.17; 1 Co 2.9.

✡25:35 Ez 18.7; Stg 2.15.

✡25:35 Is 58.7; He 13.2.

✡25:35 2 Ti 1.16; Stg 1.27; 3 Jn 5.

✡25:36 2 Ti 1.16.

✡25:40 Pr 19.17; He 6.10.

✡25:40 Pr 14.31.

✡25:41 Sal 6.8.

✡25:41 Mt 13.40.

✡25:41 2 P 2.4; Jud 6.

✡25:45 Pr 14.31; 17.5; Hch 9.5.

✡25:46 Ap 20.10, 15.

✡25:46 Dn 12.2; Jn 5.29; Ro 2.7.

© 2012 WBT