- HEBREOS
- <
- 3
- >

3
Re Jesús c'o más ruk'ij que chach re Moisés
1 Mare' hermanos, yex re ch'ajch'oj ic'aslen y yixvayon junan kaq'uin yoj roma re Dios chin nic'ue' kac'aslen chila' chicaj, can ja re Jesucristo titzu' roma ja reja' re kaniman, y nakabij che ja re Dios xtako-pa richin,✡ Mt 15.24. y ja chuka' reja' re Kanamalaj Sacerdote. 2 Re Jesucristo can xuban-va re samaj re xuya-pa re Dios cha, ancha'l xuban re Moisés,✡ Nm 12.7; 1 S 12.6. roma re Moisés can man xe'rumalij-ta can re rajc'ual re Dios, 3 pero ja re Jesús re c'o más ruk'ij✡ Zac 6.12; Mt 16.18. que chach re Moisés, roma re Jesús can ancha'l jun ache banoy-jay. Y can kataman-va che ja re banoy-jay re c'o más ruk'ij que chach re jay re nuban. 4 Ronojel jay can c'o ye'bano richin, jac'a ronojel cosas re jec'o ja re Dios banayon quichin.✡ Ef 2.10. 5 Re Moisés xoc jun utzulaj rusamajel re Dios, y man xe'rumalij-ta can re je rajc'ual re Dios. Re Moisés xe'rusekresaj-yan✡ Dt 18.15, 18, 19. re c'amaje-na que'banataj chupan re tiempo re'. 6 Re Jesucristo man xe'rumalij-ta can chuka' re je rajc'ual re Dios. Pero reja' man choj-ta-oc rusamajel re Dios, ancha'l re Moisés. Re Jesucristo can Ruc'ajol-va re Dios, y yoj chuka' yoj rajc'ual chic re Dios. Pero vo xa can nakaban confiar-ki' riq'uin,✡ Mt 10.22; Ef 4.12. y can yojqui'cot nakayabej-apo re k'ij tak xtuya' ronojel re rusujun chaka.
Takanimaj rutzij re Dios
7 Roma chupan re ruch'abal re Dios re tz'iban can, re Espíritu Santo✡ 2 S 23.2; Mt 22.43; Mr 12.36; Hch 1.16; 28.25. nubij:
Vo xa xtic'axaj re ruch'abal re Dios vocame,
8 man ticoversaj✡ Sal 81.11; 95.7; Is 55.3. re ivánma ancha'l xquiban re ivinak xe'c'ue' ajuer can, tak xe'yacataj chij re Dios chire' chupan re lugar re anche' manak vinak re nibex desierto cha.
Xquijo' xquitz'at✡ Mt 17.5. vo xa can katzij che nika re castigo pa quive'.
9 Y mare' tak re Dios xubij: Cuarenta juna' xquitz'at re milagros re xe'mbanala' quiq'uin.
Pero man riq'uin re' reje' can xinquitojtobej-va, vo xa can katzij nimban re ximbij, che xtinya' re castigo pa quive'.
10 Mare' xpa voyoval chique re xe'bano quire'.
Y yen ximbij: Reje' can nojel tiempo niquinojij re cosas man otz-ta.
Y can niquiban che man quitaman-ta re utzulaj tak bey re nc'utun chiquivach.
11 Y roma xpa voyoval chique, mare' ximban jurar y ximbij:
Can katzij nimbij che man jun bey xque'oc-ta chupan re uxlanen re ninya'.
Quire' xubij re Dios.
12 Hermanos, cada jun tuchajij re ruc'aslen, chin che nojel tiempo niban confiar-ivi' riq'uin re Dios y man-ta c'o itzel tak cosas pa tak ivánma, chin quire' man-ta xtiya' can re c'aslic Dios. 13 Nic'atzin che nojel tiempo niban corregir-ivi' yex y re nic'aj chic hermanos,✡ He 10.24, 25. tak c'a c'o ic'aslen. Tibana' quire', chin che man jun chiva yex tik'olotaj pa ruk'a' re mac, y nucoversaj re ránma, chin man nunimaj-ta rutzij re Dios. 14 Yoj junan kavach riq'uin re Jesucristo, pero tiene que nakaban confiar-ki' riq'uin nojel tiempo y man takaya' can.✡ He 3.6.
15 Roma chupan re ruch'abal re Dios nubij:
Vo xa xtic'axaj re ruch'abal re Dios vocame,✡ He 3.7.
man ticoversaj re ivánma ancha'l xquiban re ivinak xe'c'ue' ajuer can, tak xe'yacataj chij re Dios.
16 Roma ja reje' re xe'c'axan y xquinimaj tak re Dios xch'o chique, c'are' xe'yacataj chij re Dios.✡ Nm 14.2, 4, 11, 24, 30; Dt 1.34, 36, 38. Y re vinak quire' xe'bano, ja re xe'rulisaj-pa re Moisés pan Egipto chin xe'rucol-pa. 17 Y ja chique re vinak re' xpo-va ruyoval re Dios cuarenta juna', roma reje' can xe'macun chach re Dios chupan re lugar re anche' manak vinak re nibex desierto cha, y ja chire' xe'com-va.✡ Nm 26.65. 18 Mare' re Dios can xuban jurar chique che cama-va xque'oc-ta chupan re uxlanen re nuya' reja'. Roma re vinak re' cama-va xquinimaj-ta rutzij. 19 Y riq'uin re', yoj yojtiquir nakatamaj che reje' man xe'tiquir-ta xe'oc chupan re uxlanen re'✡ He 4.6, 11. roma man xquinimaj-ta re Dios.

- HEBREOS
- <
- 3
- >

✡3:1 Mt 15.24.

✡3:2 Nm 12.7; 1 S 12.6.

✡3:3 Zac 6.12; Mt 16.18.

✡3:4 Ef 2.10.

✡3:5 Dt 18.15, 18, 19.

✡3:6 Mt 10.22; Ef 4.12.

✡3:7 2 S 23.2; Mt 22.43; Mr 12.36; Hch 1.16; 28.25.

✡3:8 Sal 81.11; 95.7; Is 55.3.

✡3:8 Mt 17.5.

✡3:13 He 10.24, 25.

✡3:14 He 3.6.

✡3:15 He 3.7.

✡3:16 Nm 14.2, 4, 11, 24, 30; Dt 1.34, 36, 38.

✡3:17 Nm 26.65.

✡3:19 He 4.6, 11.

© 2012 WBT