- 2 TESALONICENCES
- <
- 2
- >

2
Re ache re ec'uan roma re etzelal
1 Hermanos, vocame c'o jun cosa nakajo' nakabij chiva chij re k'ij tak xtipa chic jun bey re Kajaf Jesucristo chin no'rmola-ka kachi'.✡ Mt 24.31; Mr 13.27; Ef 1.10; 1 Ts 4.17. 2 Kac'axan che xtzijos chiva che re k'ij chin nipa re Ajaf ja xbeka-yan. Pero xa tz'ucuj-tzij. Y man kataman-ta chuka' anchique re xtz'ucu quire' chivach. Riq'uin ba' xa jun ache re xk'olo ivichin che ja re Espíritu Santo xbin quire' cha. O xa choj quire' xic'axaj. O vo xa c'o jun carta re ic'ulun pa kabe' yoj c'o-va-a. Man tinimaj✡ 1 Jn 4.1. y man tisatz ic'o'x. 3 Man c'a quixk'olotaj pa quik'a' xabanchique vinak re ye'bin che re Jesucristo xbeka-yan. Roma tak nipa-yan re Jesucristo, camas je q'uiy re xque'yi'o can richin re Dios. Y xte'ka chuka' jun ache re ec'uan roma re etzelal,✡ Dn 7.25; Jn 17.12; 1 Ti 4.1; Ap 13.11. roma can xe-va re' re nika chach nuban. Pero reja' can xtapon-va ruk'ij tak xte'ka re namalaj castigo pa rue'. 4 Pero tak c'amaje-na tika re namalaj castigo pa rue' re itzel ache re', reja' xte'tz'uye' pa rachoch re Dios, y xtubij: Ja yen re Dios, y man jun chic dios c'o. Xe yen,✡ Is 14.13; 1 Co 8.5. xticha' re itzel ache re'. Y man xtuya-ta k'ij chique re vinak che xtiquiya-ta ruk'ij re katzij Dios y ni xe-ta re man je katzij-ta dios.
5 Yex can ne'ka chi'c'o'x che tak xinc'ue' iviq'uin, can ximbij ronojel re' chiva. 6 Y mare' itaman re anchique banayon cha che c'amaje-na tibanataj ronojel re'. Pero tak xtapon re k'ij, can xte'c'ulun-va-pa re itzel ache re'. 7 Can katzij-va che q'uiy chic etzelal ntajin vocame. Y re etzelal re' man can-ta nik'alajin roma c'o jun re k'atayon richin. Pero tak re jun re k'atayon richin elisan chic-a,✡ 1 Jn 4.3. 8 jare' tak xte'c'ulum-pa re ache re can ec'uan-va roma re etzelal. Pero tak xtipa chic jun bey re Ajaf Jesús, can riq'uin re ruchi' xtuquimisaj-va re itzel ache re' tak xtuxipuj-a.✡ Job 4.9; He 10.27. Y chuka' riq'uin re rusakil xtuq'uis. 9 Pero tak xte'c'ulum-pa re itzel ache re', can c'o-va ru-poder re Satanás✡ Dt 13.1; Jn 8.41; Ef 2.2. riq'uin, mare' camas q'uiy cosas xque'rubanala', y chuka' xque'rubanala' milagros chin che xtinimax. Y re xque'rubanala' xaxe chin che xque'ruk'ol✡ Mt 24.24; Ap 18.23. re vinak. 10 Y mare' je q'uiy vinak can xque'k'olotaj-va pa ruk'a'. Re xque'k'olotaj ja re vinak re man xtiquijo-ta re katzij ch'abal chin xque'colotaj chupan re quimac, y mare' xa pa k'ak'✡ 2 Co 2.15; 4.3. xque'bo-va. 11 Mare' re Dios xtuya' k'ij che xque'k'olotaj✡ 1 R 22.22; Ez 14.9; Mt 24.5; 1 Ti 4.1. y che xtiquinimaj re man katzij-ta ch'abal. 12 Chin quire' xtika re castigo pa quive', roma man xquinimaj-ta re katzij ch'abal, xa camas xka chiquivach xquiban✡ Ro 1.32; 2.8. re etzelal.
Re hermanos re jec'o pa Tesalónica je'cha'on roma re Dios chin che xe'colotaj chach re quimac
13 Jac'a yex hermanos, re Ajaf yixrajo'. Mare' can nojel tiempo nakatioxij cha re Dios ivoma yex, roma can c'amaje-na tic'ue' re ruch'ulef, jare' tak xixrucha-yan✡ Ef 1.4. re Dios chin yixcolotaj chach re imac. Y xixcolotaj roma xiban confiar-ivi'✡ 2 Ts 1.3. riq'uin re katzij ch'abal, y chuka' roma re Espíritu Santo xuch'ojersaj✡ 1 P 1.2. re ic'aslen. 14 Re Dios xixrayoj chin xixcolotaj. Y ja tak yoj xkatzijoj re utzulaj ch'abal chin re Dios chiva re nibex evangelio cha, jare' tak xixcolotaj. Re Dios can nrajo' che yixe'c'ue' riq'uin re Kajaf Jesucristo re c'o ruk'ij y chuka' yex xtic'ue' ik'ij.✡ 1 Ts 2.12.
15 Mare' hermanos, man timistaj re xkac'ut✡ 1 Co 11.2; 2 Ts 3.6. chivach tak xojc'ue' iviq'uin. Y man timistaj chuka' re xkabij chupan re carta re xkatak iviq'uin. Xa can titzekelbej re Ajaf. 16 Camas yojrajo' re Karta' Dios y re Kajaf Jesucristo,✡ Jn 3.16; 13.1; 15.9; Ro 5.8; Ef 2.4; 1 Jn 4.10; Ap 1.5. y nojel tiempo nucukuba' kac'o'x tak nakac'alvachij xabanchique cosa. Roma camas q'uiy utzil rubanon kaq'uin, mare' tak kayaben re k'ij tak xkojba chila' chicaj. 17 Reja' xtucukuba-ta✡ Col 2.2. ic'o'x yex y xtuya-ta ivuchuk'a'✡ 1 Ts 3.13. chin quire' can rion-ta re otz xtiban y xtibij.

- 2 TESALONICENCES
- <
- 2
- >

✡2:1 Mt 24.31; Mr 13.27; Ef 1.10; 1 Ts 4.17.

✡2:2 1 Jn 4.1.

✡2:3 Dn 7.25; Jn 17.12; 1 Ti 4.1; Ap 13.11.

✡2:4 Is 14.13; 1 Co 8.5.

✡2:7 1 Jn 4.3.

✡2:8 Job 4.9; He 10.27.

✡2:9 Dt 13.1; Jn 8.41; Ef 2.2.

✡2:9 Mt 24.24; Ap 18.23.

✡2:10 2 Co 2.15; 4.3.

✡2:11 1 R 22.22; Ez 14.9; Mt 24.5; 1 Ti 4.1.

✡2:12 Ro 1.32; 2.8.

✡2:13 Ef 1.4.

✡2:13 2 Ts 1.3.

✡2:13 1 P 1.2.

✡2:14 1 Ts 2.12.

✡2:15 1 Co 11.2; 2 Ts 3.6.

✡2:16 Jn 3.16; 13.1; 15.9; Ro 5.8; Ef 2.4; 1 Jn 4.10; Ap 1.5.

✡2:17 Col 2.2.

✡2:17 1 Ts 3.13.

© 2012 WBT