- APOCALIPSIS
- <
- 14
- >

14
Re Jesucristo ancha'l oveja y re je ciento cuarenta y cuatro mil
1 Y c'are' xintz'at re Jesucristo re ancha'l oveja,✡ Jn 1.29. pa'al pa rue' re loma rubini'an Sion, y jec'o ciento cuarenta y cuatro mil vinak riq'uin. Y conojel re', c'o rube'✡ Ap 7.3, 4. re Jesucristo y c'o chuka' rube' re Rutota' re Jesucristo nic'aj-quivach. 2 Y jare' tak xinc'axaj che c'o jun bix re nibixax chicaj, y re rubanic can ancha'l che camas q'uiy rakan tak ya',✡ Ap 1.15. roma can nivajin, y ancha'l tak nivuruloj jun tempestad, y can ancha'l tak nic'axax q'uiy arpas✡ Ap 5.8. ye'k'ojmax. 3 Chach-apo re anche' tz'uyul-va re Dios y re anche' jec'o-va re rejeta'k tak achi'a' y re je caje' re camas q'uiy quinak'avach c'o, chire' ye'bixan-va. Y re niquibixaj, jun bix c'ac'a.✡ Ap 5.9. Y can man jun nitiquir nitaman re bix re', xa can xe re je ciento cuarenta y cuatro mil re je'colotajnak chic-a chach re ruch'ulef. 4 Y jare' re man xe'macun-ta quiq'uin ixoki' y chuka' can man xe'ka-ta pa ruk'a' nic'aj chic mac. Can je ch'ajch'oj-va,✡ Sal 45.14; 2 Co 11.2. y can nojel tiempo quitzekelben re Jesucristo re ancha'l oveja. Y ja reje' re nabey✡ Stg 1.18. re xe'col-pa chiquicojol re vinak, chin che ye'oc ancha'l nabey tak ofrendas cha re Dios y cha re Jesucristo re ancha'l oveja. 5 Y man jun tz'ucuj-tzij✡ Sal 32.2; Sof 3.13. xlitaj chiquij re elinak-ta pa quichi', xa can je ch'ajch'oj-va✡ Ef 5.27; Jud 24. chach re Dios re tz'uyul chach re lok'olaj ch'acat.
Re niquitzijoj re je oxe' ángeles
6 Y yen Juan xintz'at chic jun ángel re binak pa runic'ajal re rocaj, y ja reja' re ac'ayon re utzulaj ch'abal chin re Dios re man niq'uis-ta✡ Tit 1.2. re nibex evangelio cha. Y can chin che nuya' rutzijol✡ Mt 28.19; Ef 3.9. chique re vinak re jec'o chach re ruch'ulef, chique re vinak re jec'o ronojel naciones, re man junan-ta qui-raza, re man junan-ta quich'abal, y re man junan-ta quitenemit. 7 Y jun pa ruchi' nubij: Tixibij-ivi' chach re Dios y tinimaj rutzij, y tiya' chuka' ruk'ij, roma re k'ij chin che reja' nuban juzgar xa xbeka-yan. Tiya' ruk'ij✡ Ex 20.11; Neh 9.6. re Dios re banayon✡ Sal 33.6; 95.5; 124.8; Hch 14.15. re rocaj y re ruch'ulef, re mar y re alaxbal tak ya'.
8 Y can jare' tak xbec'ulum-pa re ruca'n ángel, y xubij: Xtzak-yan re namalaj tenemit Babilonia.✡ Is 21.9; Jer 51.8; Ap 16.19; 17.5; 18.2. Xtzak-yan. Jac'a namalaj tenemit re' re xbano chique ronojel naciones chin che xquiyac ruyoval re Dios, roma xuban chique che xe'ruk'abersaj pa ruk'a' re mac quiq'uin re achi'a' y re ixoki' chin xquicanola-qui' chin xe'macun.
9 Y can jare' pitinak re rox ángel, y chuka' jun pa ruchi' xubij: Vo xa can jec'o ye'yi'o ruk'ij re nabey itzel chicop y niquiya' ruk'ij re ru-imagen, y can nika chiquivach che niya' qui-seña nic'aj-quivach o chij quik'a',✡ Ap 13.15, 16. 10 re xque'bano quire', can xtika-va re castigo pa quive'. Roma re Dios can man xtujoyovaj-ta quivach, xa can xtujamak'ij-pa ronojel ruyoval pa quive'. Re Dios can xtuban chique che tiquikumu'✡ Sal 75.8; Is 51.17; Jer 25.15. re ruyoval. Y can chiquivach re ru-ángeles re Dios y chuka' chach re Jesucristo re ancha'l oveja, xtiquitaj pokan chupan re k'ak' y azufre. 11 Y re k'ak' re' nuban chique che niquik'asaj tijoj-pokonal, can man jun bey xtichup, roma re sib✡ Is 34.10. can nojel tiempo nijote' chicaj. Y chire' man jun bey xque'xulan-ta ba', ni xe-ta chak'a' y ni xe-ta pak'ij. Y ja chupan re lugar re' xque'bapon-va re ye'yi'o ruk'ij re nabey itzel chicop y re ru-imagen, y re c'o qui-seña o re quic'uan rube' re chicop re' nic'aj-quivach o chij quik'a'. 12 Mare', re je rajc'ual chic re Dios y niquic'axaj y niquiban re ru-mandamientos, y can nojel tiempo quibanon confiar-qui'✡ Ap 12.17; 13.10. riq'uin re Jesús, xaxe c'a que'coch'on.
13 Y yen Juan xinc'axaj che c'o jun nich'o-pa chua c'a chila' chicaj, y nubij: Tatz'ibaj c'a re xtimbij chava: Otz-quibanoj conojel re xque'com-a✡ Ec 4.1, 2; 1 Co 15.18; 1 Ts 4.16; Ap 20.6. re tiempo katz'amon-a vocame y can jun quibanon riq'uin re Kajaf, xcha'. Y xinc'axaj chuka' che re Espíritu Santo xubij: Ja'. Roma can xque'xulan✡ Is 57.1, 2; 1 Ts 1.7; He 4.9. cha re quisamaj, y xtiquic'ul re rajal-ruq'uixel re utzulaj tak banabal re xe'quiban.
Re castigo re xte'ka pa rue' re ruch'ulef
14 Y tak xintzu'un-yan chic-apo, xintz'at jun nube sak. Y pa rue' re nube re' tz'uyul Jun re can ancha'l re Jun re xbalax-ka chakacojol.✡ Ez 1.26; Dn 7.13; Ap 1.13. Reja' rucusan jun corona re banon cha k'anapuak, y pa ruk'a' ruc'uan jun ch'ich' re anchok cha nikupex-va re trigo y can ya' ray. 15 Y chuka' can jare' xbe'el-pa jun ángel chire' pa rachoch re Dios, y jun pa ruchi' nich'o-apo cha re tz'uyul pa rue' re nube. Y nubij-apo cha: Tacusaj c'a la ch'ich' re anchok cha nak'at-va la tico'n y tak'ata' la tico'n,✡ Jer 51.33; Jl 3.13; Mt 13.39. roma xa xbeka-yan re hora y k'an chic re tico'n chin re ruch'ulef.
16 Y re tz'uyul pa rue' re nube can quire-va xuban, xuk'asaj re ruch'ich' re anchok cha nukupij-va chach re ruch'ulef, y can xuk'at-va-a ronojel re tico'n re c'o chach re ruch'ulef.
17 Y c'are' xbec'ulun chic-pa jun ángel pa rachoch re Dios re c'o chila' chicaj, ruc'amom-pa chuka' jun ch'ich' chin nikupex trigo re can ya' ray. 18 Y riq'uin re altar xbe'el-pa jun ángel re can c'o ru-autoridad✡ Ap 16.18. pa rue' re k'ak'. Y jun pa ruchi' xch'o-apo cha re ángel re ac'ayon re jun ch'ich' re anchok cha nikupex-va y xubij: Tacusaj la ch'ich'✡ Jl 3.13. can ya' ray, chin ya'kupij-pa re racimos chin uva. Roma re uva re jec'o chach re ruch'ulef k'an chic.
19 Y re ángel re ac'ayon re ch'ich' can ya' ray, can quire-va xuban. Xuk'asaj re ruch'ich' chin nukupij chach re ruch'ulef, y xe'rukupij-a re racimos chin uva. C'are' xe'ruya' pa jun moma' ancha'l pila y cha'kan niyitz' can re quiyi'al. Y re' nusekresaj chakavach re rubanic re namalaj castigo re xtuya' re Dios.✡ Ap 19.15. 20 Re uva re xe'rukupij re ángel, can c'a chuchi-a✡ Is 63.3; Lm 1.15; He 13.12. re tenemit xbeyitz'-va. Y re pila re anche' xyitz'-va re uva, tak xbe'el-pa re ruyi'al, xa quic' xel-pa chupan. Y camas q'uiy, roma can xuban abarcar oxe' ciento kilómetros, y re rupan napon c'a anche' nic'ue-va re ch'ich' re niya' pa quichi' re quiej.

- APOCALIPSIS
- <
- 14
- >

✡14:1 Jn 1.29.

✡14:1 Ap 7.3, 4.

✡14:2 Ap 1.15.

✡14:2 Ap 5.8.

✡14:3 Ap 5.9.

✡14:4 Sal 45.14; 2 Co 11.2.

✡14:4 Stg 1.18.

✡14:5 Sal 32.2; Sof 3.13.

✡14:5 Ef 5.27; Jud 24.

✡14:6 Tit 1.2.

✡14:6 Mt 28.19; Ef 3.9.

✡14:7 Ex 20.11; Neh 9.6.

✡14:7 Sal 33.6; 95.5; 124.8; Hch 14.15.

✡14:8 Is 21.9; Jer 51.8; Ap 16.19; 17.5; 18.2.

✡14:9 Ap 13.15, 16.

✡14:10 Sal 75.8; Is 51.17; Jer 25.15.

✡14:11 Is 34.10.

✡14:12 Ap 12.17; 13.10.

✡14:13 Ec 4.1, 2; 1 Co 15.18; 1 Ts 4.16; Ap 20.6.

✡14:13 Is 57.1, 2; 1 Ts 1.7; He 4.9.

✡14:14 Ez 1.26; Dn 7.13; Ap 1.13.

✡14:15 Jer 51.33; Jl 3.13; Mt 13.39.

✡14:18 Ap 16.18.

✡14:18 Jl 3.13.

✡14:19 Ap 19.15.

✡14:20 Is 63.3; Lm 1.15; He 13.12.

© 2012 WBT