- 1 TIMOTEO
- <
- 2
- >

2
Re oración camas rajkalen
1 Vocame nimbij chava che can nojel tiempo takac'utuj cha re Dios re ndoc chaka, can nojel tiempo kojch'o riq'uin re Dios por medio re ka-oración, nojel tiempo kojch'o riq'uin re Dios pa quive' re nic'aj chic y quire' chuka' nojel tiempo kojtioxin cha.✡ Ef 6.18. Quire' c'a takabana' pa quive' conojel re vinak. 2 Takac'utuj cha re Dios pa ka-oración che que'ruto' re reyes. Takac'utuj cha che que'ruto' chuka' re nic'aj chic ye'bano gobernar,✡ Ro 13.1. chin quire' otz yojc'ue' konojel, y man-ta c'o k'axomal xtakak'asaj. Y chuka' xtakac'uaj-ta jun c'aslen otz chach re Dios y chiquivach re vinak. 3 Can otz-va che nakaban orar pa quive' conojel, roma quire' nrajo' re Dios✡ Ro 12.2. re nicola kachin chach re kamac. 4 Roma reja' nrajo' che can-ta conojel vinak niquitamaj-ta re katzij ch'abal y ye'colotaj-ta-pa chupan re quimac.✡ Jn 3.16, 17. 5 Roma xaxe reja' re Dios.✡ Ro 3.30. Y chuka' xaxe Jun c'o, re nitiquir nibano cha re vinak che napon riq'uin re Dios. Re nibano re samaj re' ja re Jesucristo re xoc vinak ancha'l yoj. 6 Y reja' man xupokonaj-ta xuya-ri' che xquimisas chin xutoj re kamac konojel yoj re yoj vinak.✡ Ga 4.4; Ef 1.7. Y re' xtz'am rutzijosic tak xapon re tiempo re nojim-pa roma re Dios. 7 Y yen xinrucha'✡ Hch 9.15; 13.2; 1 Co 9.1. re Dios chin xinoc jun apóstol y chin xintz'am rutzijosic re katzij ruch'abal reja' chique re vinak re man je israelitas-ta. Y can katzij-va. Roma re Jesucristo can nutz'at-pa re vánma che man nintz'uc-ta. Y ximba chutzijosic chique re vinak re man je israelitas-ta che niquinimaj re Jesucristo.
8 Y ninjo' che re achi'a' tiquibana' orar xabanchique lugar niquimol-va-qui' pa rube' re Dios. Y tak niquiban orar y niquitzekej quik'a' chicaj, can-ta ch'ajch'oj✡ Mal 1.11. re quic'aslen, y man-ta jun ayoval re nik'ato re qui-oración. 9 Y quire' chuka' re ixoki',✡ Tit 2.3; 1 P 3.3. que'quicusaj re quitziak re otz che niquicusaj. Niquinojij-ta jabal re andex ye'quiban y ja-ta re más otz jare' re niquiban. Man-ta niquibanala' rubiyal quive' xaxe chin che camas jabal-oc que'tz'et coma re vinak. Tak niquivak-qui', man que'quicusala' cosas re je'banon cha k'anapuak, o ye'quicusala-ta chuka' re ch'utak aboj re nibex perlas chique, y chuka' man que'quicusala' utzulaj tak tziak re camas caro rajal xaxe che camas jabal-oc que'tz'et coma re vinak. 10 Re más otz che niquiban re ixoki' re quiniman chic re Dios, ja re tiquiveka' jabal re cánma✡ 1 P 3.4. riq'uin jun utzulaj c'aslen. 11 Y chuka' nimbij chique che tak niquimol-qui' chin niquic'axaj re ruch'abal re Dios, man que'ch'o-apo. Xaxe tiquic'axaj re nibex, y chuka' tiquinimaj. 12 Y man ninya-ta k'ij che re ixoki' c'o más quik'ij niquiban chiquivach re achi'a', y ni xe-ta chin ye'quitijoj, y can ni xe-ta chuka' ye'ch'o-apo tak re hermanos niquimol-qui' pa rube' re Dios.✡ 1 Co 14.34. 13 Roma tak re Dios xuban re vinak, nabey xuban re ache re xubini'aj Adán,✡ Gn 1.27. y c'are' xuban re ixok re xubini'aj Eva. Mare' man otz-ta che re ixok nak'ax rutzij pa rue' re ache. 14 Y chuka' man otz-ta che ja re ixok re nak'ax rutzij pa rue' re ache roma mana-ta re Adán re xk'olotaj, xa ja re Eva✡ 2 Co 11.3. re xk'olotaj pa ruk'a' re mac. 15 Y re Dios can ye'ruto' re ixoki' chach re quik'axomal tak ya'lan, pero can nic'atzin che re ixoki' niquiban confiar-qui' riq'uin reja', y re cánma camas-ta nijovan, y niquic'uaj-ta jun c'aslen ch'ajch'oj, y can xe-ta re otz niquiban.

- 1 TIMOTEO
- <
- 2
- >

✡2:1 Ef 6.18.

✡2:2 Ro 13.1.

✡2:3 Ro 12.2.

✡2:4 Jn 3.16, 17.

✡2:5 Ro 3.30.

✡2:6 Ga 4.4; Ef 1.7.

✡2:7 Hch 9.15; 13.2; 1 Co 9.1.

✡2:8 Mal 1.11.

✡2:9 Tit 2.3; 1 P 3.3.

✡2:10 1 P 3.4.

✡2:12 1 Co 14.34.

✡2:13 Gn 1.27.

✡2:14 2 Co 11.3.

© 2012 WBT