- SAN JUAN
- <
- 12
- >

12
Jun ixok xuk'aj jun ak'om jubul-oc ruxla' chij rakan re Jesús
1 Vaki' k'ij antes che man tapon re namak'ij rubini'an pascua, re Jesús xba chupan re aldea Betania, re ru-aldea re Lázaro, re Lázaro re xc'asos chiquicojol re anama'i' roma re Jesús.✡ Jn 11.1, 43, 44. 2 Y chire' xban jun namalaj va'in, chin xe'va' chin tak'ak'ij, roma xapon re Jesús. Y jac'a re Marta re nibano-apo servir re mesa, y re Lázaro jun chique re je'tz'uyul-apo chach mesa riq'uin re Jesús. 3 Xpa re María re ruch'alal re Marta✡ Lc 10.38, 39. re je rana' re Lázaro, xbo'rc'ama-pa jun libra ak'om jubul-oc ruxla' rubini'an nardo,✡ Cnt 1.12. re ak'om re' camas caro rajal. Y jare' xuya' chij rakan re Jesús y xe'rusula' riq'uin re rusumal-rue' reja'. Y re jay re' can xnoj riq'uin re ruxla' re ak'om re'. 4 Y c'o jun chaka yoj re yoj ru-discípulos re Jesús re man xka-ta chach che quire' xban cha re ak'om, y re' ja re Judas Iscariote ruc'ajol re jun ache rubini'an Simón, re discípulo re xtijacho chin re Jesús. Reja' xubij: 5 ¿Anchique roma tak man xc'ayex-ta re ak'om? Re ak'om re' xa xba-ta che oxe' ciento denarios, y re mero xjach-ta chiquivach re vinak re camas je meba',✡ Mt 26.8; Mr 14.4, 5. xcha'.
6 Tak reja' xubij quire', man roma-ta che camas ye'rajo' re vinak camas je meba', y nrajo-ta ye'ruto', man quire-ta. Xa roma ja reja' re niyaco re mero y c'o mero nulek'aj, xa mare' tak quire' xubij. Reja' can jun elek'om.✡ Pr 26.25; 28.20. 7 Y jare' tak re Jesús xubij cha re Judas: Taya' k'ij cha re xtan re' che tubana-na re nrajo' re ránma. Astapa' c'amaje-na quincom, reja' can xuban-yan-apo re nrajo' nuban viq'uin tak xquimuk,✡ Mt 26.12. roma can vichin-va yen ruyacom-pa re ak'om re'. 8 Roma re vinak re camas je meba', can nojel tiempo jec'o iviq'uin✡ Dt 15.11; Mt 26.11; Mr 14.7. y xabanchique k'ij nijo' niban utzil chique. Jac'a yen man nojel-ta tiempo xquinc'ue' iviq'uin, xcha' re Jesús.
Re principal tak sacerdotes niquijo' chuka' niquiquimisaj re Lázaro
9 Tak re Jesús xnabex-pa coma re kavinak israelitas che c'o pa Betania, can je q'uiy xe'pa. Re kavinak re' xe'pa man xe-ta roma re Jesús, xa can xe'pa chuka' roma can niquijo' niquitz'at re Lázaro re xc'asos roma re Jesús chiquicojol re anama'i'.✡ Jn 11.43, 44. 10 Mare' re principal tak sacerdotes xquiya' chiquivach che chuka' re Lázaro xtiquiquimisaj. 11 Roma chij re Lázaro xquiya-va che je q'uiy kavinak israelitas re ye'yi'o can quichin reje' y niquinimaj-a re Jesús.✡ Mr 15.10; Jn 11.45.
Tak re Jesús nakaj chic c'o-va-apo cha re tenemit Jerusalén
12 Pa ruca'n k'ij, chire' pa tenemit Jerusalén, camas je q'uiy vinak jec'o. Conojel re vinak re' quic'ulun-qui' chire' roma re namak'ij. Y tak xquic'axaj che binak-apo re Jesús, 13 je'quic'uan ruk'a' tak che' re nibex palma cha, xe'ba chuc'ulic y niquibila': ¡Matiox che pitinak re Jun re'! ¡Jare' re ka-Rey yoj re yoj israelitas! ¡Reja' can banom-pa bendecir✡ Sal 72.17-19; Mt 21.9; Mr 11.8-10; Lc 19.38. y pitinak pa rube' re Ajaf Dios! ye'cha'.
14 Y re Jesús xuvel jun alaj burro chin xch'oque-a chij. Can ancha'l-va nubij chupan re ruch'abal re Dios re tz'iban can, tak nubij:
15 Man tuxibij-ri' re ivánma yex re yix richin chic re tenemit rubini'an Sion,✡ Is 62.11; Mi 4.8; Sof 3.16; Zac 9.9.
roma re i-Rey ja re pitinak,
ch'ocol-pa chij jun alaj burro.
Quire' nubij re tz'iban can.
16 Y nabey, ronojel re' man xk'ax-ta pa kave' yoj re yoj ru-discípulos✡ Lc 18.34. re Jesús. Y xk'ax pa kave' can c'aja tak re Jesús c'astajnak chic-a chiquicojol re anama'i' y c'o chic ruk'ij.✡ Jn 7.39; He 1.3. C'are' tak xbeka chakac'o'x che ronojel re' can tz'iban-va chupan re ruch'abal re Dios che tiene que xtibanataj, y can quire-va, roma can ancha'l re tz'iban can, can quire' xbanataj.
17 Y re vinak re xe'tz'eto chin re Jesús tak xrayoj re Lázaro re quiminak chic-a chin xc'astaj-pa chiquicojol re anama'i', can niquitzojola' chique nic'aj chic vinak. 18 Y mare', tak re Jesús nakaj chic c'o-va cha re tenemit Jerusalén, can xe'pa chin ne'quic'ulu'. Re vinak re' can quic'axan chic re milagro xuban riq'uin re Lázaro. 19 Jac'a re achi'a' fariseos niquibila' chiquivach: Titzu', conojel re vinak je'binak chij. Man jun chic xkojtiquir xtakaban chique chin che man-ta ye'tzake' chij.
Jec'o vinak griegos niquijo' ye'ch'o riq'uin re Jesús
20 Y chiquicojol conojel re vinak re je'aponak pa tenemit Jerusalén chupan re k'ij re', chin niquiya' ruk'ij re Dios chupan re namak'ij re', jec'o chuka' je ca'e-oxe' vinak griegos.✡ 1 R 8.41. 21 Re ca'e-oxe' vinak re' xe'bapon-apo riq'uin re Felipe re aj-Betsaida, y re Betsaida re' chin re Galilea, chin niquic'utuj jun utzil cha, roma reja' jun ru-discípulo re Jesús. Re vinak re' xquibij cha: Yoj nakajo' yojch'o ba' riq'uin re Jesús, ye'cha'.
22 Re Felipe xba y xbo'rbij cha re Andrés re can discípulo chuka'. C'are' che je ca'e' xe'ba-apo c'a riq'uin re Jesús y xquibij cha: Jec'o ca'e-oxe' vinak griegos niquijo' ye'ch'o aviq'uin.
23 Y re Jesús can jare' xubij chique re je ca'e' discípulos re': Ja k'ij xbeka, che yen re xinalax chi'icojol xtic'ue' nuk'ij✡ Jn 13.32; 17.1. y xquintzolaj-a chila' chicaj. 24 Y tic'axaj re xtimbij chiva vocame, che can katzij-va: Vo xa nakapokonaj nakatic-ka jun ch'et rach-trigo pan ulef, re ch'et rach-trigo re' xa choj c'a quire' xtic'ue'. Jac'a vo xa man nakapokonaj-ta nakatic-ka, astapa' xtic'ue' can chuxe' ulef re ch'et rach-trigo re', xtel-pa y xtuya' rach.✡ 1 Co 15.36. 25 Quire' chuka' re vinak re camas nupokonaj ruc'aslen vova' chach re ruch'ulef, man xtuvel-ta ruc'aslen re man niq'uis-ta. Jac'a re man nupokonaj-ta ruc'aslen nutzij yen, can chin nojel tiempo nuyac-apo. Can ne'c'ue-va ruc'aslen re man niq'uis-ta.✡ Lc 9.24; 17.33. 26 Vo xa can c'o jun nrajo' nuban re nusamaj, tipa viq'uin. Y re anche' yinc'o-va yen, can chire' chuka' xtic'ue-va reja'.✡ 1 Ts 4.17. Re can xtibano re nusamaj, xtinimersas ruk'ij roma re Nata' Dios re c'o chicaj.
Re Jesús rutaman che napon-yan chach re camic
27 Yen camas nik'axo re vánma vocame.✡ Lc 12.50; Jn 13.21. Pero man nimbij-ta cha re Nata' che quinacola' chach re k'axomal re', xa roma re' tak xineka, y xa mare' tak yinc'o vocame. 28 C'are' reja' xubij: Nata', can tabana' che nik'alajin-ta re ak'ij, xcha' re Jesús.
Y can jare' tak re Dios xch'o-pa chila' chicaj✡ Mt 3.17. y xubij: Can nbanon chic quire'. Y xtimban chic jun bey, che can nik'alajin-va re nuk'ij.
29 Y camas chique re vinak re jec'o chire' xe'bin che xa jun tempestad re xquic'axaj tak xch'o-pa re Dios chila' chicaj. Jac'a re nic'aj chic niquibij: Jun ángel re xch'o-pa cha, ye'cha'.
30 Y re Jesús xubij chique: Re Jun xic'axaj che xch'o-pa chila' chicaj, man nutzij-ta yen tak xch'o-pa, xa itzij yex tak xch'o-pa chin che yex nitamaj yin anchique yen. 31 Vocame ne'ka-yan re k'ij tak re Dios xtuban juzgar re ruch'ulef, y ja chuka' k'ij re' tak re itzel re tz'amayon re ruch'ulef, can xtich'acataj-va.✡ Lc 10.18; Jn 14.30; 16.11; Hch 26.18. 32 Y tak yen xquinjotobax cho cruz,✡ Jn 8.28. re vinak can xque'pa viq'uin yen, roma can xquinsamaj pa tak cánma, xcha' reja'.
33 Re Jesús xubij quire', chin xusekresaj andex che camic xtoc cha.✡ Jn 18.32. 34 Y re vinak xquibij: Rat abin che ja rat re Jun re xalax chakacojol, pero xa nabij chuka' che xcajotobax cho cruz. Can man nak'ax-ta pa kave' anchique roma quire' nabij. Roma yoj kataman re nubij chupan re ruch'abal re Dios che re Cristo tak xtipa, xtic'ue' chin nojel tiempo.✡ 2 S 7.13; Sal 89.36; 110.4; Is 9.7; Ez 37.25; Dn 2.44; Mi 4.7. Can tabij c'a chaka vo xa re xalax chakacojol, can jare' re Cristo o mana-ta, xe'cha' reje'.
35 Jare' tak re Jesús xubij chique: Yen re sakil✡ Is 42.6; Jn 1.9; 8.12; 9.5; Ef 5.8. re c'a yinc'o chic ba' iviq'uin. Can chupan c'a re sakil re' quixbiyin-va, roma c'a c'o. Y vo xa man xtiban-ta quire', c'aja xtina' xte'k'ukumar chivach, y re pa k'oko'm✡ Jer 13.16; Jn 11.10. nibiyin-va, man rutaman-ta anchique lugar binak-va. 36 Mare', re k'ij tak c'a c'o re sakil iviq'uin, can tinimaj, chin che yixoc rajc'ual re sakil re'.✡ 1 Ts 5.5. Quire' xubij re Jesús chique re vinak.
C'are' xe'ruya' can, y reje' man xquitz'at-ta anche' xbo-va.
Can tz'iban-va can che je q'uiy re man xque'niman-ta chin re Cristo
37 Re Jesús can q'uiy milagros xe'rubanala' chiquivach re vinak. Pero man riq'uin re' reje' cama-va xquinimaj-ta. 38 Y quire' xbanataj, roma tiene que nibanataj re rutz'iban can re Isaías re jun rusamajel re Dios re xc'ue' ajuer can, re xbex profeta cha. Y ja quire' nubij re rutz'iban can reja':
Ajaf, tak xkatzijoj re ach'abal chique re vinak, man je q'uiy-ta re xe'niman.✡ Is 53.1; Ro 10.16.
Y chuka' man je q'uiy-ta re xk'ax pa quive' y man riq'uin re' che can xquitz'at-yan re a-poder.
Quire' nubij re rutz'iban can re Isaías.
39 Re vinak re' can man ye'tiquir-ta niquinimaj, can ancha'l nubij chupan re rutz'iban can re Isaías:
40 Can banon chique reje' che man ye'tzu'un-ta y covernak re cánma,
mare' man niquitz'at-ta re niquitzu',
man nika-ta-ka pa tak cánma,
y man nitzolaj-ta-pa quic'o'x chin che yen ninchojmersaj re quic'aslen,✡ Is 6.9, 10; Mt 13.14, 15. nicha' re Ajaf.
Quire' nubij re tz'iban can roma re Isaías.
41 Re profeta Isaías xubij quire' ja tak xutz'at ruk'ij re Cristo✡ Is 6.1. pa jun ancha'l achic', y chij c'a reja' ch'ovenak-va can.
42 Pero chiquicojol re vinak re xe'niman chin re Jesús, je q'uiy re can je quichibil-va re achi'a' re pa camon ye'bano juzgar chakacojol yoj re yoj israelitas. Xa jac'a man xquilisaj-ta rutzijol che xquinimaj re Jesús, roma niquixibij-qui' chiquivach re achi'a' fariseos. Xa can niquixibij-qui' che ye'kotax-pa chupan re nema-jay re anche' nitzijos-va re ruch'abal re Dios re nibex sinagoga cha.✡ Jn 9.22. 43 Reje' xa más xquinojij andex xtiquibij re vinak, y man xbeka-ta chiquic'o'x che re Dios✡ Jn 5.44. c'o más ruk'ij que chiquivach re vinak re'.
Ja re ruch'abal re Jesús re xtibano juzgar quichin re vinak
44 Y re Jesús cof xch'o y xubij: Re niniman vichin yen, man xe-ta yen re xquinrunimaj, xa can xtunimaj re Dios✡ 1 P 1.21. re takayom-pa vichin.✡ Mr 9.37. 45 Re nitz'eto vichin, can nutz'at chuka' re Dios✡ Jn 14.9. re takayom-pa vichin. 46 Roma yen re sakil, ximpa chach re ruch'ulef chin che xabanchique re xtiniman vichin, man xtic'ue-ta can chupan jun c'aslen k'oko'm.✡ Jn 8.12. 47 Y jac'a re vinak re nuc'axaj re nuch'abal y xa man nika-ta chach nuban re nuc'axaj, mana-ta yen re xquimbano juzgar richin. Roma re nusamaj re nc'amom-pa tak ximpa chach re ruch'ulef, man chin-ta che ye'mban juzgar re vinak.✡ Jn 3.17. Man tinojij quire'. Re nusamaj yen ja re ye'ncol re vinak chach re quimac. 48 Pero pa ruq'uisibal k'ij chin re ruch'ulef, can xque'ban-va juzgar re ye'tzelan vichin y re man niquic'ul-ta re nuch'abal✡ Dt 18.18, 19. pa tak cánma. Y ja re ch'abal re xintzijoj re xtibano juzgar quichin. 49 Roma re ch'abal re xintzijoj chivach, can jac'a re Nata' biyom-pa chua,✡ Jn 8.38. y man xe'ntz'ucula-ta-ka. Can jac'a reja' re takayom-pa vichin y rubim-pa chua andex che ch'abal re xtinc'ut y xtintzijoj chivach. 50 Y can ntaman che re rubim-pa re Nata' Dios chua, can nuya-va c'aslen re man niq'uis-ta. Mare' re ch'abal nimbij chiva, can ancha'l c'a rubixic rubanom-pa re Nata' chua yen, quire' rubixic xbembana-ka chivach yex.

- SAN JUAN
- <
- 12
- >

✡12:1 Jn 11.1, 43, 44.

✡12:3 Lc 10.38, 39.

✡12:3 Cnt 1.12.

✡12:5 Mt 26.8; Mr 14.4, 5.

✡12:6 Pr 26.25; 28.20.

✡12:7 Mt 26.12.

✡12:8 Dt 15.11; Mt 26.11; Mr 14.7.

✡12:9 Jn 11.43, 44.

✡12:11 Mr 15.10; Jn 11.45.

✡12:13 Sal 72.17-19; Mt 21.9; Mr 11.8-10; Lc 19.38.

✡12:15 Is 62.11; Mi 4.8; Sof 3.16; Zac 9.9.

✡12:16 Lc 18.34.

✡12:16 Jn 7.39; He 1.3.

✡12:20 1 R 8.41.

✡12:23 Jn 13.32; 17.1.

✡12:24 1 Co 15.36.

✡12:25 Lc 9.24; 17.33.

✡12:26 1 Ts 4.17.

✡12:27 Lc 12.50; Jn 13.21.

✡12:28 Mt 3.17.

✡12:31 Lc 10.18; Jn 14.30; 16.11; Hch 26.18.

✡12:32 Jn 8.28.

✡12:33 Jn 18.32.

✡12:34 2 S 7.13; Sal 89.36; 110.4; Is 9.7; Ez 37.25; Dn 2.44; Mi 4.7.

✡12:35 Is 42.6; Jn 1.9; 8.12; 9.5; Ef 5.8.

✡12:35 Jer 13.16; Jn 11.10.

✡12:36 1 Ts 5.5.

✡12:38 Is 53.1; Ro 10.16.

✡12:40 Is 6.9, 10; Mt 13.14, 15.

✡12:41 Is 6.1.

✡12:42 Jn 9.22.

✡12:43 Jn 5.44.

✡12:44 1 P 1.21.

✡12:44 Mr 9.37.

✡12:45 Jn 14.9.

✡12:46 Jn 8.12.

✡12:47 Jn 3.17.

✡12:48 Dt 18.18, 19.

✡12:49 Jn 8.38.

© 2012 WBT