- 1 CORINTIOS
- <
- 6
- >

6
Tak jec'o je ca'e' hermanos niquijo' niquiban rubiyal jun ayoval chiquicojol, man que'ba chiquivach re achi'a' re ye'bano juzgar re man quiniman-ta re Jesucristo
1 ¿Anchique roma yex tak c'o jun hermano c'o jun cosa rubanon chiva xa yixba quiq'uin re achi'a' re ye'bano juzgar re man quiniman-ta re Jesucristo, y man yixba-ta✡ Mt 18.17. quiq'uin re je rajc'ual chic re Dios chin che ja-ta reje' re ye'bano rubiyal re ayoval c'o chi'icojol? ¿Anchique roma yex man yixq'uex-ta tak quire' niban cha jun hermano? 2 Yex can yixtiquir niban rubiyal re ye'banataj chi'icojol. Roma yex itaman che can xtapon-va re k'ij tak konojel yoj re yoj rajc'ual chic re Dios xtakaban juzgar✡ Sal 149.5-9; Dn 7.22; Lc 22.30; Ap 2.26; 20.4. pa rue' re ruch'ulef. 3 Y chuka' yex itaman che can xtapon-va re k'ij tak yoj xtakaban juzgar pa quive' re ángeles.✡ 2 P 2.4; Jud 6. C'alapa' re cosas vova' chuch'ulef che man-ta xkojtiquir xtakaban rubiyal. 4 Y vo xa c'o jun ayoval nibanataj chiquicojol je ca'e' hermanos, chivach c'a yex que'sujun-va, y yex mismo quixbano rubiyal. Roma hasta re manak can-ta quik'ij chiquicojol re hermanos ye'tiquir niquiban rubiyal re cosas qui tak re'. 5 Nimbij quire' chiva chin che quixq'uex ba'. ¿La manak como jun hermano chi'icojol re c'o na'oj riq'uin chin che nuban rubiyal jun ayoval chiquicojol je ca'e' hermanos? 6 Pero yex pa ruq'uixel che quire-ta niban, xa itz'amon quik'asasic re hermanos chiquivach re achi'a' re ye'bano juzgar. Y re achi'a' re' xa man quiniman-ta re Jesucristo.
7 Can man otz-ta nuban chiva che c'o ayoval chi'icojol. Yex más-ta otz che man jun etzelal niban tak c'o jun cosa nibex chivij y tak c'o jun cosa niban chiva. Más-ta otz che yex niya' k'ij tak c'o jun cosa re nilek'ax chi'k'a', que chach nic'uaj chach re nibano juzgar.✡ Pr 20.22; Mt 5.39, 41; Lc 6.29; Ro 12.17; 1 Ts 5.15; 1 P 2.19, 23; 3.9. 8 Pero yex xa man quire-ta niban. Roma xa ja yex re yixbano re etzelal✡ 1 Ts 4.6. y re elak'. Y ronojel re etzelal y re elak' re', can chique c'a re ivchibil chic-ivi' niban-va, re junan chic iniman re Jesucristo quiq'uin.
9 Yex itaman che re man choj-ta quic'aslen man xque'oc-ta pa ruk'a' re Dios. Mare' man tik'ol-ka-ivi' yex mismo. Re vinak re man je'c'ulan-ta y niquicanola-qui' chin ye'macun, cama-va xque'oc-ta pa ruk'a' re Dios. Y quire' chuka' xtiquic'alvachij re ye'yi'o quik'ij re imágenes re xa vinak je'banayon-ka, re achi'a' re c'o quixiylal y niquicanoj chic jun ixok, re ixoki' re c'o quichijlal y niquicanoj chic jun ache, y re achi'a' re man chic ye'quijo-ta ixoki' y xa quiq'uin chic achi'a' niquijo' ye'c'ue-va, conojel re ye'bano banabal qui tak re' can man xque'oc-ta✡ Ex 23.1; Is 3.11; Zac 5.3; Hch 24.25; 1 Ti 1.9. pa ruk'a' re Dios. 10 Y quire' chuka' re ye'bano elak', re camas niquirayij che ronojel-ta cosas quiq'uin-ta reje' c'o-va, re ye'k'abar, re ye'yok'on, y re ye'quimisan chin niquiban elak', conojel re ye'bano re etzelal qui tak re' man xque'oc-ta pa ruk'a' re Dios. 11 Y tak rubanon can, yex camas c'ayef re c'aslen xic'uaj y jec'o chiva yex re xe'bano mac re ximbij-yan. Jac'a vocame ch'ajch'oj✡ Jn 13.10; Hch 22.16; Ef 5.26; He 10.22; 1 P 3.21. chic re ivánma, yex yix richin chic re Dios, y man jun chic imac ndel chach re Dios. Y re utzil re' xic'ul xa roma re Ajaf Jesús y re Espíritu Santo chin re ka-Dios.
Re Dios man nrajo-ta che nakac'uaj jun itzel c'aslen
12 Jec'o ye'bin che yoj, yoj libre chic y mare' otz nakaban xabanchique cosa re nakajo'✡ 1 Co 10.23. nakaban. Pero yen nimbij che man ronojel-ta re nakaban c'o otz cosas nuc'am-pa chaka. Mare' yen man ninjo-ta niba vánma chij xabanchique cosa, roma vo xa can nakaya' kánma cha xabanchique cosa can yojruch'ac-va, jac'a re man nakaya-ta kánma cha man yojruch'ac-ta. 13 Y re niquibij reje' che re Dios xuban re vay chin re kapan y re kapan can chin-va che nuc'ul re vay, re' can katzij-va. Pero re kapan y re vay xa can xtapon-va re k'ij tak re Dios xtuban chique che xque'q'uis. Re Ajaf Dios can xojruban chin che yojoc✡ Ro 7.4; Ef 5.23. richin reja' y reja' ndoc kachin yoj. Y man xojruban-ta chin che nakac'uaj jun itzel c'aslen. Man nrajo-ta che re achi'a' y re ixoki' niquicanola-qui' chin ye'macun.✡ 1 Ts 4.3. 14 Y can ancha'l xuban re Dios cha re Ajaf Jesucristo che xc'astaj-a re ru-cuerpo chiquicojol re anama'i', quire' chuka' xtuban chaka yoj. Can xkojruc'asoj-a riq'uin re ru-poder.✡ Ro 6.5; Ef 1.19.
15 Yex itaman che can yix ruk'a-rakan re Jesucristo. Y vo xa can jun ibanon riq'uin re Jesucristo,✡ Ef 5.30. can man otz-ta che yex yixel-a riq'uin reja' y yixoc ruk'a-rakan jun ixok re xa man otz-ta ruc'aslen. Can man tujovaj re Dios che quire-ta nibanataj. 16 Roma vo xa jun ache nimacun riq'uin jun ixok re man otz-ta ruc'aslen, re achel re' xa jun nuban riq'uin re ixok re'. Ancha'l nubij chupan re ruch'abal re Dios re tz'iban can: Re ache y re ixok✡ Gn 2.24; Mt 19.5. xa jun xtiquiban che je ca'e', quire' nubij chupan re ruch'abal re Dios. 17 Pero vo xa yixc'o riq'uin re Ajaf, xa jun ibanon riq'uin reja'.✡ Jn 17.21; Ef 5.30.
18 Y re Dios can nrajo' che yex achi'a' y yex ixoki' man ticanola-ivi' chin yixmacun. Roma re jun mac re' can itzel✡ Ro 1.24. mac. Camas q'uiy rach mac jec'o, pero man jun chic mac re can junan-ta riq'uin re jun mac re', re can nuyoj ruc'aslen re vinak, ancha'l nuban re mac re niquiban re achi'a' y re ixoki' re niquicanola-qui' chin ye'macun. 19 Yex itaman che yix✡ 2 Co 6.16. rachoch re Espíritu Santo. Reja' pitinak riq'uin re Dios, y pa tak ivánma c'o-va. Y mare' man otz-ta che yex niban xabanchique cosa nijo' niban. 20 Yex xa can pa ruk'a' chic c'a re Dios yixc'o-va. Xixrulok'-yan.✡ Ga 3.13; He 9.12; 1 P 1.18; Ap 5.9. Y mare' re i-cuerpo y re ivánma can je richin chic reja'. Can que'cusaj c'a re ca'e' re' chin niya' ruk'ij✡ Mt 5.16; 2 Co 7.1. re Dios.

- 1 CORINTIOS
- <
- 6
- >

✡6:1 Mt 18.17.

✡6:2 Sal 149.5-9; Dn 7.22; Lc 22.30; Ap 2.26; 20.4.

✡6:3 2 P 2.4; Jud 6.

✡6:7 Pr 20.22; Mt 5.39, 41; Lc 6.29; Ro 12.17; 1 Ts 5.15; 1 P 2.19, 23; 3.9.

✡6:8 1 Ts 4.6.

✡6:9 Ex 23.1; Is 3.11; Zac 5.3; Hch 24.25; 1 Ti 1.9.

✡6:11 Jn 13.10; Hch 22.16; Ef 5.26; He 10.22; 1 P 3.21.

✡6:12 1 Co 10.23.

✡6:13 Ro 7.4; Ef 5.23.

✡6:13 1 Ts 4.3.

✡6:14 Ro 6.5; Ef 1.19.

✡6:15 Ef 5.30.

✡6:16 Gn 2.24; Mt 19.5.

✡6:17 Jn 17.21; Ef 5.30.

✡6:18 Ro 1.24.

✡6:19 2 Co 6.16.

✡6:20 Ga 3.13; He 9.12; 1 P 1.18; Ap 5.9.

✡6:20 Mt 5.16; 2 Co 7.1.

© 2012 WBT