- SANTIAGO
- <
- 3
- >

3
Tichajij-ivi' riq'uin re tzij re ye'bila'
1 Hermanos, man camas tirayij yixoc maestros✡ Mt 23.8. quichin re nic'aj chic hermanos. Roma yoj re yoj maestros, vo xa man yojtiquir-ta nakaban re jec'o chupan re ye'kac'ut, más c'ayef nuban chaka re k'ij tak xkojban juzgar. 2 Konojel q'uiy bey mana-ta re ye'kabanala'.✡ 1 R 8.46; Pr 20.9; Ec 7.20. Y vo xa c'o-ta jun re man jun bey nimacun✡ Mt 12.37; 1 P 3.10; 1 Jn 1.8. riq'uin re nubila', re jun re' can choj re ruc'aslen. Roma vo xa nitiquir nuban che man nimacun-ta riq'uin re nubila', can nitiquir chuka' nuban quire' riq'uin ronojel re ru-cuerpo. 3 Roma riq'uin re', can nibanataj ancha'l nibanataj riq'uin re ch'ich' re nakaya' pa quichi' re quiej chin ye'kapoba'. Roma xaxe riq'uin re ch'ich' re', re quiej yojquinimaj y yojquic'uaj xabanchique lugar nakajo' yojbo-va. 4 Ancha'l chuka' re barcos re ye'biyin pa rue-ya'. Camas je nima'k y je'c'uan roma re cak'ik' camas ruchuk'a'. Pero xaxe riq'uin re qui-timón re ye'c'uan quichin re barcos ye'tiquir ye'quic'uaj xabanchique lugar niquijo' ye'bo-va. 5 Ancha'l chuka' jun ch'et k'ak', astapa' camas co'ol-oc nitiquir nuq'uis jun moma' c'achelaj. Y quire' chuka' re avak'.✡ Sal 12.3, 4; 73.8, 9. Co'ol-oc, pero riq'uin re tzij re nubij can nitiquir ye'rubanala' nima'k tak cosas. 6 Re kak' yoj, ancha'l jun k'ak', y jare' chuka' nibin ronojel rach itzel tak tzij. Re kak' yi'om-pa chaka, xa jac'a re' re nitz'ilbisan✡ Mt 15.11; Mr 7.15, 20, 23. ronojel re ka-cuerpo. C'ayef nuban cha re kac'aslen. Roma re kak' xa nicusas roma re itzel. 7 Y yoj can yojtiquir ye'kaban amansar conojel quivach chicop, re chicop cajcaj cakan, re chicop c'o quixic', re cumatz y re chicop jec'o pa mar. Y jec'o vinak can ye'quitz'am ronojel quivach chicop. 8 Pero re kak' man yojtiquir-ta chij. Xa can itzel-va, ancha'l jun cumatz re c'o veneno pa ruchi' chin niquimisan. 9 C'o bey nakaya' ruk'ij re Ajaf Dios riq'uin re kak'. Y c'o bey nakacusaj chin nakabij itzel tak tzij chique re vinak. Y vo xa quire' nakaban, c'ayef, roma tak re Dios xe'ruban re vinak, can ancha'l rubanic reja'✡ Gn 1.26; 5.1; 9.6; 1 Co 11.7. quire' xuban chique, mare' man otz-ta che nakayok'-ki'. 10 Riq'uin re kak' nakabij re otz tak tzij, y re itzel tak tzij. Hermanos, man ruc'amon-ta che quire' nakaban. 11 Roma yex itaman che chupan jun alaxbal-ya', man xtel-ta-pa utzulaj ya' y chuka' man xtel-ta-pa c'ayelaj ya'. 12 Y man xtel-ta-pa chuka' utzulaj ya' y ni xe-ta chuka' ya' tzay. Y quire' chuka' re higuera, man xtuya-ta aceituna. Y ni xe-ta re uva xtuya-ta higo.
Re na'oj re nipa riq'uin re Dios
13 Hermanos, camas-ta otz xe-ta chi'icojol jec'o re c'o na'oj✡ Ga 6.4. quiq'uin, pero can ruc'amon che niquic'ut chupan re quic'aslen y riq'uin jun quibanabal otz. Man tiquina' che c'o quik'ij, xa tiquibana' che manak quik'ij y can xtik'alajin che c'o quina'oj. 14 Pero vo xa yex xa itzel nina' cha jun chic vinak roma reja' otz c'o,✡ Ro 13.13. y chuka' nijo' che can xe-ta yex re nic'ue' ik'ij, vo xa quire' niban, man tibij che c'o q'uiy na'oj iviq'uin. Roma riq'uin jun ibanabal quire' can nik'alajin che xa man jun itaman, xa nitz'uc tzij. 15 Y vo xa yex nibij che c'o na'oj iviq'uin, titamaj che jun na'oj quire', mana-ta chila' chicaj riq'uin re Dios pitinak-va. Xa chin re ruch'ulef,✡ Jud 19. xa quichin vinak, xa chin re itzel. 16 Roma vo xa yex itzel nina' cha jun chic vinak roma reja' otz c'o, y chuka' nijo' che can xe-ta yex re nic'ue' ik'ij, nik'alajin che man xe-ta re' re niban. Xa can yix tz'ucuy-ayoval,✡ 1 Co 3.3. y yix banoy ronojel rach etzelal. 17 Pero vo xa ja re otz na'oj re pitinak✡ 1 Co 2.6. chila' chicaj riq'uin re Dios re c'o iviq'uin, nuban chiva che nic'uaj jun c'aslen ch'ajch'oj, man niban-ta ayoval, niban re otz quiq'uin conojel, nic'axaj jabal re andex niquijo' re vinak chiva, y can nijoyovaj quivach conojel. Can niban ronojel re otz, tak niban jun cosa can riq'uin ronojel ivánma niban y man riq'uin-ta ca'e' ipalaj.✡ 1 P 1.22. 18 Y vo xa quire' niban, c'o otz nuc'am-pa chiva, roma je q'uiy re xtiquitz'am jun c'aslen choj. Can xquixquitz'at che yex nirayij che manak-ta ayoval✡ Mt 5.9. y can nitaj ik'ij che man jun ayoval nibanataj.

- SANTIAGO
- <
- 3
- >

✡3:1 Mt 23.8.

✡3:2 1 R 8.46; Pr 20.9; Ec 7.20.

✡3:2 Mt 12.37; 1 P 3.10; 1 Jn 1.8.

✡3:5 Sal 12.3, 4; 73.8, 9.

✡3:6 Mt 15.11; Mr 7.15, 20, 23.

✡3:9 Gn 1.26; 5.1; 9.6; 1 Co 11.7.

✡3:13 Ga 6.4.

✡3:14 Ro 13.13.

✡3:15 Jud 19.

✡3:16 1 Co 3.3.

✡3:17 1 Co 2.6.

✡3:17 1 P 1.22.

✡3:18 Mt 5.9.

© 2012 WBT